New York Islanders

New York Islanders on yhdysvaltalainen ammattilaistason jääkiekkoseura, jonka kotipaikka on New Yorkin esikaupunkialueella sijaitseva Uniondale. Seura kuuluu NHL-liigan Itäisen konferenssin Metropolien divisioonaan.

New York Islanders on perustettu vuonna 1972. Seura voitti 1980-luvun alussa neljä perättäistä Stanley Cup -mestaruutta.

Historia 
New York Islanders liittyi sarjaan vuonna 1972 yhdessä Atlanta Flamesin kanssa, kun koripallojoukkue New York Knicksin omistaja Roy Boe sai uuden laajennusjoukkueen kilpaillakseen alueen kiekkomarkkinoista New York Rangersin kanssa NHL:n sisällä samalla estäen kilpailevan WHA-liigan joukkueen asettumisen Long Islandille. Kotiottelunsa Islanders pelasi vuonna 1972 valmistuneessa Nassau Veterans Memorial Coliseumissa Uniondalessa. Seuran nimeksi odotettiin tulevan New York Ducks aiemman alemman sarjatason jääkiekkoseura Long Island Ducksin mukaan, mutta sijaintinsa mukaisesti uusi seura nimettiinkin Islandersiksi ().

Heti ensimmäisellä kaudella joukkueeseen liittyivät muun muassa nuoret Billy Smith, Bob Nystrom ja Lorne Henning, joista tuli myöhemmin joukkueen runkopelaajia sen voittaessa neljä peräkkäistä Stanley Cupia 1980-luvun alussa. Konferenssivoittoja Islandersilla on kuusi (1978, 1979, 1981, 1982, 1983 ja 1984). 

New York Islanders piti 24. lokakuuta 2012 merkittävän tiedotustilaisuuden, jossa se ilmoitti virallisesti joukkueen siirtämisestä Brooklyniin vuonna 2015. Tiedotustilaisuuteen osallistuivat muun muassa NHL:n toimitusjohtaja Gary Bettman, Islandersin omistaja Charles Wang ja New Yorkin pormestari Michael Bloomberg.

Vuosina 2015–2017 Islanders pelasi kotiottelunsa Brooklynissä sijaitsevassa Barclays Centerissä. Islanders kuitenkin palasi osittain takaisin Nassau Coliseumille taloudellisista syistä kaudella 2018–2019, ja vuorottelee Barclays Centerin ja Nassau Coliseumin välillä kunnes uusi UBS Arena valmistuu.

Joukkueen maskotti on Sparky the Dragon.

Kevään 2023 pudotuspeleissä joukkue rikkoi NHL:n ennätyksen tekemällä neljä maalia vain 2.18 peliminuutin aikana.

Tunnukset

Joukkue kaudella 2023–2024

Joukkueenjohto 
 Päävalmentaja: Lane Lambert 
 Apuvalmentaja: Doug Houda 
 Apuvalmentaja: John MacLean 
 Maalivahtivalmentaja: Piero Greco 
 Videovalmentaja: Matt DeMado 
 Apuvideovalmentaja: Corey Smith 
 Fysiikkavalmentaja: Derrek Douglas 
 Kehitysvalmentaja: Johnny Boychuk 
 Kehitysvalmentaja: Vladimir Malahov 
 Kehitysvalmentaja: Rod Pelley 
 Kehitysvalmentaja: Marty Reasoner 
 Kehitysvalmentaja (maalivahdit): Chris Terreri 
 Huoltopäällikkö: Scott Boggs 
 Toimitusjohtaja: Lou Lamoriello 
 Apulaistoimitusjohtaja: Chris Lamoriello 
 Apulaistoimitusjohtaja: Stephen Pellegrini 
 Jääkiekkotoiminnanjohtaja: Joanna Holewa 
 Pelaajakehitysjohtaja: Eric Cairns 
 Pelaajakehitysjohtaja (maalivahdit): Mitch Korn 
 Fysiikkavalmennuksenjohtaja: Sean Donellan 
 Ammattilaisten kykyjenetsinnän johtaja: Ken Morrow 
 Amatöörien kykyjenetsinnän johtaja: Trent Klatt 
 Neuvonantaja (valmennus): Jacques Lemaire

Seurasta Hall of Fame -kunniagalleriaan valitut 

  Mike Bossy (valittu vuonna 1991)
  Denis Potvin (valittu 1991)
  Billy Smith (valittu 1993)
  Bill Torrey (entinen toimitusjohtaja, valittu 1995)
  Al Arbour (entinen päävalmentaja, valittu 1996)
  Bryan Trottier
  Clark Gillies (valittu 2002)
  Pat LaFontaine (valittu 2003)

Jäädytetyt pelinumerot 

 5    Denis Potvin, 1973–1988
 9    Clark Gillies, 1974–1986
 19   Bryan Trottier, 1975–1990
 22   Mike Bossy, 1977–1987
 23   Bob Nystrom, 1973–1986
 27  John Tonelli, 1979-1986
 31   Billy Smith, 1972–1989
 91  Butch Goring, 1980-1985
 99   Wayne Gretzky (jäädytetty koko NHL:ssa)
 1500  Al Arbour, päävalmentaja, 1973–1986, 1988–1994 & 2007 (Arbour oli päävalmentajana Islandersissä 1 500 runkosarjaottelussa.)
  Bill Torrey, General Manager, 1972–1992 (Hänen viirissään lukee "The Architect" solmukkeen kuvan kanssa numeron asemasta.)

Ennätykset 
Eniten maaleja kaudessa:  Mike Bossy, 69 (1978–1979)
Eniten syöttöjä kaudessa:  Bryan Trottier, 87 (1978–1979)
Eniten pisteitä kaudessa:  Mike Bossy, 147 (1981–1982)
Eniten kausia:  Billy Smith, 17
Eniten jäähyjä kaudessa:  Brian Curran, 356 (1986–1987)
Eniten nollapelejä kaudessa:  Chico Resch, 7 (1975–1976)
Eniten pisteitä kaudessa tulokkaana:  Bryan Trottier, 95 (1975–1976)
Eniten pisteitä kaudessa puolustajana:  Denis Potvin, 101 (1978–1979)

Lähteet

Aiheesta muualla 

 Viralliset kotisivut
 Suomalaiset New York Islanders pelaajat, nhlfinns.com

Seulonnan keskeiset artikkelit